กทม.สุดเฉียบ ซิวเจ้าทองสมัย 32 กีฬา ยช.แห่งชาติ 
ปิดฉากกีฬาเยาวชนแห่ง ชาติ ครั้งที่ 33 ชุมพร-ระนองเกมส์ เรียบง่าย มอบ น่าน รับไม้จัดต่อในปีหน้า ด้านทีมลูกหนำเลี้ยบ นครปฐม ยังเหนือชั้นป้องกันแชมป์ไว้ได้อีกสมัย ฝั่งลูกยางชายหาด เพชรบุรี ร้อนแรง เหมาเรียบทั้ง 3 ทอง ขณะที่ยัดห่วง กทม. กวาด 2 ทอง สรุปผลงานทัพเมืองหลวง กทม. โกยไปทั้งหมด 122 ทอง ยึดเจ้าทองสมัยที่ 32 แต่ เลย-สระแก้ว ไร้เหรียญติดมือ,การแข่งขันกีฬาเยาวชนแห่งชาติ ครั้งที่ 33 ชุมพร-ระนองเกมส์ เมื่อวันที่ 26 มี.ค. เป็นการชิงชัยวันสุดท้าย ช่วงเย็นมีพิธีปิดที่สนามกีฬากลาง จ.ชุมพร โดยมีนางกอบกาญจน์ วัฒนวรางกูร เป็นประธาน ร่วมด้วยนายณรงค์ พลละเอียด ผู้ว่าราชการ จ.ชุมพร และนายวิรัตน์ รักษ์พันธ์ รองผู้ว่าราชการ จ.ระนอง สำหรับการแสดงส่งท้ายพิธีปิดชื่อชุด อำลามิตรภาพไร้พรมแดน เป็นไปอย่างเรียบง่ายประทับใจ พร้อมกับพิธีมอบธงให้แก่เจ้าภาพครั้งต่อไป กีฬาเยาวชนแห่งชาติ ครั้งที่ 34 น่านเกมส์ ที่ จ.น่าน วันที่ 19-29 มี.ค.61 และ จ.น่าน ได้นำการแสดงมาร่วมในพิธีปิดครั้งนี้ ก่อนที่ไฟในกระถางคบเพลิงจะดับลง ถือเป็นการปิดฉากการแข่งขันอย่างเป็นทางการ,สำหรับการชิงชัยวันสุดท้ายมีทั้งหมด 33 ทอง โดยรายการที่น่าสนใจอยู่รักบี้ 15 คน ทีมชาย แชมป์เก่า นครปฐม ซึ่งใช้ผู้เล่นจาก ร.ร.ภปร.ราชวิทยาลัยฯ อาศัยชั้นเชิงที่เหนือกว่า ป้องกันแชมป์ไว้ได้อีกสมัย, บาสเกตบอล ชิง 2 ทอง ทัพยัดห่วงเมืองหลวง กทม. เก็บชัยได้ทั้งทีมชายและทีมหญิง , วอลเลย์บอล ชายหาด ชิง 4 ทอง ทีมชาย พงศธร ลำทะแย-สันติธรรม ครุฑธา (เพชรบุรี), ทีมหญิง ศรัณยา แลสุด-ณัฐสุดา จันทร์ม่วง (เพชรบุรี), ยุวชน ชาย สหรัฐ คล้ายคลึง-เขมทัต ยิ้มใย (เพชรบุรี), ยุวชน หญิง กาณจนา เลี่ยงบุญ-อภิญญา แสงแพง (กทม.), วอลเลย์บอล ชิง 2 ทอง ทีมชาย สุพรรณบุรี, ทีมหญิง กทม., จักรยาน ประเภทลู่ ชิง 5 ทอง โดย เจ้าเฟรม ธนาคาร ไชยยาสมบัติ น่องเหล็กดาวรุ่งทีมชาติไทย จากเชียงราย คว้าเหรียญทองที่ 4 ประเภทพอยต์เรส ชาย 24 กม. ให้ตัวเองสำเร็จ ขณะที่เชตวัน สามงามมา นักปั่นดาวรุ่งดีกรีทีมชาติไทย จากพิษณุโลก ฟอร์มดีเช่นกันคว้าอีก 2 ทอง จากสปรินต์ ชาย และทีมสปรินต์ ทีมชาย (3 รอบ) ทำให้ครั้งนี้คว้าไปคนเดียว 3 ทอง, เปอร์ซูต บุคคล ชาย (3 กม.) วชิรวิทย์ แสนคำวงศ์ (เชียงราย) และสปรินต์ หญิง เยาวเรศ จิตมาตย์ (กทม.),เซปักตะกร้อ ชิง 2 ทอง ทีมชุดชาย มหาสารคาม, ทีมชุดหญิง ราชบุรี/เทนนิส ชิง 2 ทอง หญิงเดี่ยว วรรษชล สวัสดี (พิษณุโลก), ชายเดี่ยว กิติรัตน์ เกิดลาภี (นนทบุรี), ยิงปืน 2 ทอง ปืนสั้น บุคคลชาย พีชณัฐ คล้ายสุบรรณ (ราชบุรี), ปืนสั้น ทีมชาย ราชบุรี/ยิมนาสติกแอโรบิก ชิง 3 ทอง บุคคลชาย ชนกพล เจียมสุขใจ (สุพรรณบุรี), บุคคลหญิง จิดาภา สุขแก้ว (เชียงใหม่), ทรีโอ อุมาพร จิตรสุทธิญาณ, ชนกพล เจียมสุขใจ, ณัฐรินีย์ อินทร์หอม (สุพรรณบุรี), เอ็กซ์ตรีม ชิง 6 ทอง ประเภทโรเลอร์ สปอร์ต สลาลม ฟรีสไตล์ สไลด์ ชาย ภูริ เสนารัตน์ (กทม.), หญิง ณิชกานต์ จินุพันธุ์ (สงขลา), ประเภทอินไลน์ สปีด สเกต 300 ม. รุ่น 13-20 ปี หญิง เจลิเซีย ลิม (บุรีรัมย์), รุ่น 13-20 ปี ชาย นนทกานต์ เกตุแก้ว (จันทบุรี), รุ่น 8-12 ปี หญิง ณัฏฐวรรณ ทรัพย์ประโคน (บุรีรัมย์), รุ่น 8-12 ปี ชาย พัชรพล พชระวรางกูร (ตราด), แฮนด์บอล ชิง 4 ทอง ทีมชาย กทม., ทีมหญิง ศรีสะเกษ, ชายหาด ทีมหญิง ศรีสะเกษ และชายหาด ทีมชาย อุบลราชธานี,สรุปเหรียญรางวัล (เรียงตามทอง-เงิน-ทองแดง) 1.กทม. 122-104-120 ครองเจ้าเหรียญทองสมัยที่ 32, 2.นครราชสีมา 49-33-26, 3.ชลบุรี 42-43-47, 4.สุพรรณบุรี 38-40-38, 5.นครศรีธรรมราช 34-36-46, 6.เชียงใหม่ 22-24-46, 7.สมุทรปราการ 20-23-20, 8.ศรีสะเกษ 20-20-34, 9.จันทบุรี 19-15-16, 10.นนทบุรี 18-19-31,
ปิดฉากกีฬาเยาวชนแห่ง ชาติ ครั้งที่ 33 ชุมพร-ระนองเกมส์ เรียบง่าย มอบ น่าน รับไม้จัดต่อในปีหน้า สรุปผลงานทัพเมืองหลวง กทม. โกยไปทั้งหมด 122 ทอง ยึดเจ้าทองสมัยที่ 32 แต่ เลย-สระแก้ว ไร้เหรียญติดมือ
กีฬาเยาวชนแห่งชาติ ครั้งที่ 33,ชุมพร-ระนองเกมส์,น่านเกมส์,กรุงเทพมหานคร